hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu zh hu en
Nevelőszülői hálózata - CEDEK SZeretetszolgálat
Szeretetszolgálatunk 2020 január elsejével elindította Nevelőszülői hálózatát. Erről megjelent cikkünket elolvashatják a zsido.com-on.
Jórészt Pest megyében élő nevelőszülők és gyermekek létszáma folyamatosan növekszik, és a hálózatunkba már az ország egész területéről lehet jelentkezni
De mit is jelent ez a gyakorlatban, mit csinál és hogyan válhat valakiből nevelőszülő?
Mit jelent, hogy állami gondozás, nevelésbe vétel?
Amikor állami gondozásról, állami gondozottakról beszélünk, akkor azokra a kiskorú gyermekekre kell gondolnunk, akiket valamiért a vérszerinti családjuk nem tud megfelelően ellátni. Ennek sok minden állhat a hátterében például a család vagy a szülők életvitele, bántalmazás, hajléktalanság. Csupa olyan tényező, mellyel a szülők önhibájukból vagy azon kívül, de veszélyeztetik a gyermekük egészséges testi, lelki, szellemi fejlődését. Ezért ezeket a gyermekeket a védelmük érdekében ki kell emelni ezekből a családokból és biztonsága kell őket helyezni. Ez az elhelyezés akár több évig is tarthat. És ennek egyik legfontosabb formája ma Magyarországon a nevelőszülői család.
Magyarországon jelenleg közel 24 000 gyermek él állami gondozásban. Ezek a gyerekek a nevelésbe vett gyermekek.
Mit jelent nevelőszülőnek lenni?
A nevelőszülő saját otthonában a nála ideiglenesen, átmenetileg elhelyezett gyermeknek nyújt teljes körű ellátást.
Mit jelent ez a teljes körű ellátás?
Összefoglalva azt jelenti, hogy maximálisan biztosítja a gyermek testi, értelmi, érzelmi, erkölcsi fejlődéséhez szükséges kereteket.
Segíti a gyermek kapcsolattartását a vérszerinti családjával. Elősegíti azt, hogy a gyermek visszakerüljön a családjába.
Mintát ad a gyermek számára a családi együttélésből, problémamegoldásból, segíti tanulásban és képessé teszi arra, hogy felnőttként képes legyen az egészséges, önálló életvitelre.
Azokban az esetekben, ahol ez nem lehetséges és a nevelőszülőnél elhelyezett gyermek örökbefogadhatóvá válik, ott azon dolgozik, hogy elősegítse az örökbefogadó szülő kapcsolatának megfelelő kialakulását a gyermekkel. Segítse a sikeres örökbefogadást, együttműködjön az ebben a folyamatban dolgozó a szakemberekkel.
Aki nevelőszülő lesz az a 513/2013. (XII. 29.) Kormány rendelet és a Gyvt. 66§-a által szabályzott különleges foglalkoztatási jogviszony keretei között végzi tevékenységét. A nevelőszülő tevékenységért bérjellegű díjazásban részesül, egészségügyi ellátásra és nyugdíjra lesz jogosult. Nevelőszülői foglalkoztatása mellett folytathat egyéb kereső tevékenységet, amennyiben az nem akadályozza nevelőszülői feladatainak ellátásában.
A gyermekek után jogosult a családi adókedvezmény és a családi pótlék és a gyed igénybevételére.
Amennyiben Önt is érdekli a nevelőszülői munka, kérem jelezze felénk és felvesszük Önnel a kapcsolatot.
CEDEK / SZELLEMISÉG / SEGÍTSÉGNYÚJTÁS / SAJTÓSZOBA / ÖNKÉNTESSÉG
©2017 Cedek EMIH Izraelita Szeretetszolgálat
Cím: 1082 Budapest, Baross u. 61.
Tel.: +36 30 352 0088
Pénzbeli adományokat a KDB Bank 13520405-13302010-00003649 –ös számlaszámra várjuk